Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 339/05)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„Navarra“

PDO-ES-A0127-AM03

Teate esitamise kuupäev: 14.6.2022

HEAKSKIIDETUD MUUDATUSE KIRJELDUS JA PÕHJUSED

ROOSADE JA PUNASTE VEINIDE SEGAMISE VÕIMALUS

Lisatud on võimalus segada käesoleva aasta punase veiniga eelmise aasta roosat veini või seda lisada, tingimusel et roosa veini osakaal ei ületa 15 % saadud üldkogusest.

Muudetakse tootespetsifikaadi punkti 3.b alapunkti c ja koonddokumendi punkti 5.1.

Muudatus liigitatakse delegeeritud määruse (EL) 2019/33 artikli 14 lõike 1 tähenduses standardmuudatuseks, sest see ei sisalda päritolunimetuse muudatust ega määruse (EL) nr 1308/2013 VII lisa II osa kohaste viinamarjasaaduste kategooriate muutmist, väljajätmist või lisamist; see ei kaota seost, millele on viidatud määruse (EL) nr 1308/2013 artikli 93 lõike 1 punkti a alapunktis i või punkti b alapunktis i; ja see ei sisalda täiendavaid piiranguid toote turustamisele.

Pärast seda, kui lõppes eriolukord, mis kuulutati välja 25. oktoobri kuningliku dekreediga 926/2020 ja mida pikendati 3. novembri kuningliku dekreediga 956/2020 kuni 9. maini 2021, ning kaotati järk-järgult valitsuse võetud erakorralised meetmed (sh liikumispiirangud, külalismajandussektori täielik sulgemine ja piiride sulgemine), on näha, et ühiskond pöördub tagasi oma tavapärase tegevuse juurde, millel on positiivne mõju veiniturule ja veinitarbimise kasvule.

COVIDi põhjustatud tervisekriisi tõttu võetud piiravad meetmed mõjutasid enim roosasid veine, kuna neid veine tarbitakse kõige rohkem kevad- ja suvekuudel. Alates sügisest väheneb tarbimine järsult. See tendents jätkus eriolukorra ja eespool nimetatud piirangute tõttu. Eelmisel aastal õnnestus olukorda leevendada tootespetsifikaadi punkti 3.b alapunkti c erakorralise ja ajutise muutmisega, mille algatas reguleeriv asutus ja millel on olnud tootjatele väga positiivne mõju.

Nimetatud muudatuse positiivne mõju näitab, et erakorraline ja ajutine meede tuleb selle suurepäraseid tulemusi arvesse võttes muuta püsivaks, kuna nii hoitakse ära roosade veinide müügi pikalevenimine ja tagatakse nende kvaliteet ning välditakse viivitusi järgmise aasta veinide turulelaskmisel, suurendades seeläbi nende konkurentsivõimet.

Kavandatud muudatus on kooskõlas Euroopa õigusaktidega, kuna komisjoni 12. märtsi 2019. aasta delegeeritud määruse (EL) 2019/934 (millega täiendatakse Euroopa Parlamendi ja nõukogu määrust (EL) nr 1308/2013) artikli 7 lõikes 2 (kupaaži mõiste) on öeldud: „Käesoleva lõike kohaldamisel käsitatakse roosat veini punase veinina“.

Parandatakse uue aastakäigu noorte punaste veinide kvaliteeti ja isegi nende organoleptilisi omadusi (näiteks esmased aroomid, pehmus ja tanniinid). Kõigel sellel on positiivne mõju kaitstud päritolunimetusega veinide „Navarra“ kvaliteedile ja iseloomulikele omadustele ning need vastavad KPNi „Navarra“ spetsifikaadi punkti 2.a alapunktis c esitatud analüütilistele omadustele.

KOONDDOKUMENT

1. Nimetus(ed)

Navarra

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

4. Veini(de) kirjeldus

1. Valge vein

Värvus ulatub kahvatukollasest kuldkollaseni, selge ja sädelev. Keskmise kuni tugeva intensiivsusega lõhn, puudusteta, puuviljase ja/või lillelõhna ja/või taimse varjundiga. Maitsmisel tasakaalustatud, hästi integreeritud happesusega, puuviljase retronasaalse lõhnaga, keskmise kuni kauakestva järelmaitsega.

* Kui jääksuhkrusisaldus on üle 5 g/l, peab vääveldioksiidi sisaldus olema 300 g/l või väiksem. Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 12,5 Maksimaalne vääveldioksiidi üldsisaldus (milligrammides liitri kohta) 190

2. Valge vein puuvaadis (vaadis kääritatud, Crianza, Reserva, Gran Reserva)

Värvus ulatub õlgkollasest kuldkollaseni, merevaigukarva varjundiga, selge ja sädelev. Keskmise kuni tugeva intensiivsusega lõhn, puudusteta ning puiduse ja/või vürtsise ja/või suitsuse nüansiga. Maitsmisel tasakaalustatud, hästi integreeritud happesusega, puiduse retronasaalse lõhnaga ning keskmise kuni kauakestva järelmaitsega.

Kui jääksuhkrusisaldus ületab 5 g/l, peab vääveldioksiidisisaldus olema 300 g/l või väiksem.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 15 Maksimaalne vääveldioksiidi üldsisaldus (milligrammides liitri kohta) 190

3. Valge vein hahkhallitusega (Botrytis cinerea) nakatunud viinamarjadest

Värvus ulatub kahvatukollasest kuldkollaseni, merevaigukarva varjundiga, selge ja sädelev. Keskmise kuni tugeva intensiivsusega lõhn, puudusteta, puuviljase ja/või lillelõhna ja/või taimse varjundiga. Maitsmisel tasakaalustatud, hästi integreeritud happesusega, puuviljase retronasaalse lõhnaga, keskmise kuni kauakestva järelmaitsega.

Lenduvatele hapetele tuleb lisada 1 meq/l iga tegelikult saadud alkoholiühiku kohta, mis ületab 10 mahuprotsenti.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 10,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 13 Maksimaalne vääveldioksiidi üldsisaldus (milligrammides liitri kohta) 190

4. Roosa vein

Roosaka värvivarjundiga, selge ja sädelev. Keskmise kuni tugeva intensiivsusega lõhn, puudusteta, punaste ja mustade puuviljade ja/või lillelõhna varjundiga. Maitsmisel tasakaalustatud, hästi integreeritud happesusega, punaste ja mustade puuviljade ja/või magusa retronasaalse lõhnaga ning keskmise kuni kauakestva järelmaitsega.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 12,5 Maksimaalne vääveldioksiidi üldsisaldus (milligrammides liitri kohta) 190

5. Puitvaadis roosa vein (vaadis kääritatud, Reserva)

Roosaka värvivarjundiga, selge ja sädelev. Keskmise kuni tugeva intensiivsusega lõhn, puudusteta, punaste ja mustade puuviljade ja/või puiduse varjundiga. Maitsmisel tasakaalustatud, hästi integreeritud happesusega, puiduse retronasaalse lõhnaga ning keskmise kuni kauakestva järelmaitsega.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 15 Maksimaalne vääveldioksiidi üldsisaldus (milligrammides liitri kohta) 190

6. Punane vein

Punakaslilla kuni rubiinpunase värvivarjundiga, selge ja sädelev. Keskmise või tugeva intensiivsusega lõhn, puudusteta, puuviljase ja/või puiduse varjundiga. Maitsmisel tasakaalustatud, keskmise täidlusega, puuviljase ja/või puiduse retronasaalse lõhnaga, keskmise kuni kauakestva järelmaitsega.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 12,5 Maksimaalne vääveldioksiidi üldsisaldus (milligrammides liitri kohta) 140

7. Punane vein puitvaadis (Roble, Crianza, Reserva või Gran Reserva)

Värvus purpurpunasest terrakota varjundiga punaseni, selge ja sädelev. Keskmise kuni tugeva intensiivsusega lõhn, puudusteta, puuviljase, puiduse ja/või vürtsise ja/või suitsuse varjundiga. Maitsmisel tasakaalustatud, keskmiselt kuni tugevalt täidlane, puiduse, puuviljase ja/või vürtsise retronasaalse lõhnaga ning keskmise kuni kauakestva järelmaitsega.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 16,67 Maksimaalne vääveldioksiidi üldsisaldus (milligrammides liitri kohta) 140

8. Liköörvein

Valged veinid: värvus ulatub kahvatukollasest mahagonpruunini, selge ja sädelev. Punased veinid: värvus ulatub purpurpunasest terrakota varjundiga punaseni, selge ja sädelev. Tugeva intensiivsusega lõhn, puudusteta, küpse puuvilja või rosinalõhna varjundiga. Maitsmisel tasakaalustatud, keskmiselt kuni tugevalt täidlane, küpse puuvilja või rosina retronasaalse lõhnaga ning keskmise kuni kauakestva järelmaitsega.

Kindlaksmääramata analüütilised piirnormid peavad olema kooskõlas kehtivate ELi õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta) 190

5. Veinivalmistustavad

5.1. Veinivalmistuse eritavad

1. Viljelustavad

Istutustihedus peab olema vähemalt 2 400 tüve hektari kohta.

Viinamarjaistandustes on lubatud kohtniisutus. Muu kui kohtniisutus (üleujutamine, sprinklersüsteem) on lubatud igal aastal kuni 8. augustini.

2. Veinivalmistuse eritava

Valge vein: ainult valged viinamarjad. Lubatud on külmleotamine.

Roosa vein: ainult punased viinamarjad. Viinamarjast voolava mahla suurim lubatud kogus on 40 liitrit 100 kilogrammi viinamarjade kohta.

Punane vein: ainult punased viinamarjad. Roosat veini võib segada järgmise aastakäigu punase veiniga või sellele lisada, tingimusel et roosa veini osakaal ei ületa 15 % saadud üldkogusest.

Liköörvein: vähemalt 96-mahuprotsendilise alkoholisisaldusega veinialkoholi või selle ja viinamarjavirde segu lisamine käärivale virdele või sortidest „Moscatel de Grano Menudo“ või „Garnacha Tinta“ ja „Garnacha Blanca“ saadud veinile, mille loomulik alkoholisisaldus on vähemalt 12 mahuprotsenti. Kui veini laagerdatakse, võib lisada sortidest „Moscatel de Grano Menudo“ ja/või „Garnacha Tinta“ ja/või „Garnacha Blanca“ otsese kuumuse abil saadud kontsentreeritud viinamarjavirde.

3. Veinivalmistamise kohta kehtestatud piirang

Kaitstud päritolunimetusega hõlmatud veinide valmistamisel on keelatud kasutada pidevpresse.

Laagerdamine algab sama saagikoristusaasta 1. oktoobril.

5.2. Maksimaalne saagikus

1. Valged viinamarjasordid

9 200 kilogrammi viinamarju hektari kohta

64,40 hektoliitrit hektari kohta

2. Punased viinamarjasordid

8 000 kilogrammi viinamarju hektari kohta

56 hektoliitrit hektari kohta

3. Roosa vein

8 000 kilogrammi viinamarju hektari kohta

32 hektoliitrit hektari kohta

6. Määratletud geograafiline piirkond

Omavalitsusüksused:

I piirkond: puudub.

II piirkond: Lumbier, Lónguida, Romanzado ning Urraul Bajo ja Urraul Alto.

III piirkond: Obanos, Añorbe, Muruzabal, Tieba -Muruarte de Reta, Adios, Legarda, Uterga, Guirguillano, Puente la Reina, Artazu, Echauri, Ucar, Tirapu, Vidaurreta, Enériz, Cizur.

IV piirkond: kõik omavalitsusüksused, välja arvatud Genevilla, Cabredo, Marañón, Aras, Bargota, Viana, Aguilar de Codes, Zuñiga, Etayo, Ancín, Salinas de Oro, Lezaún, Abárzuza.

V piirkond: kõik omavalitsusüksused, välja arvatud Petilla de Aragón.

VI piirkond: kõik, välja arvatud Mendavia, San Adrian, Azagra, Andosilla ja Sartaguda.

VII piirkond: kõik, välja arvatud Cortes, Cabanillas, Fustiñana, Fontellas, Ribaforada ja Buñuel.

7. Veiniviinamarjasordid

„CABERNET SAUVIGNON“

„CHARDONNAY“

„GARNACHA BLANCA“

„GARNACHA TINTA“

„GRACIANO“

„MACABEO - VIURA“

„MERLOT“

„MOSCATEL DE GRANO MENUDO“ (VÄIKESEMARJALINE MUSCAT)

„TEMPRANILLO“

8. Seos(t)e kirjeldus

8.1. Vein

Päritolunimetusega „Navarra“ seotud geograafiline piirkond paikneb Pürenee poolsaare põhjaosas ja on sobiv viinapuude kasvatamiseks. Seal valitseb vahemereline, loodeosas Atlandi ookeani mõjutustega kliima, kogu piirkonnas on ülekaalus külmad ja kuivad tuuled. Keskmine sademete hulk on 400 kuni 500 mm. Pinnas on lubjakivirikas, keskmise kivimisisaldusega ja liivsavimullaga.

Selline geograafiline keskkond annab keskmise kuni tugeva happesusega ning värske ja tasakaalustatud maitsega veine, millel on teatud mineraalne nüanss, mis tuleneb mullatüübist.

8.2. Liköörvein

Veinid, mis on valmistatud peamiselt Navarra kohalikest sortidest „Moscatel de Grano Menudo“ ning „Garnacha Tinta“ ja „Garnacha Blanca“, millele on iseloomulikud kõrge suhkrusisaldus, ümarus ja täidlus, rosinalõhn ja hea magususe ja hapususe tasakaal. Selline maitsetihedus on põhjustatud konkreetsetest väga kuivale kliimale iseloomulikest ilmastikutingimustest, kasvuperioodil valitsevast kõrgest temperatuurist, vähestest sademetest ja pidevast veepuudusest.

9. Muud olulised tingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus

KPNi nime tähistamiseks kasutatava kirjatüübi kõrgus peab igal juhul jääma vahemikku 3 mm kuni 9 mm ning kiri peab olema selge, loetav, kustumatu ja mitte liiga jämedate joontega, sealjuures ei ole lubatud, et kõnealune kiri võtaks enda alla rohkem kui pool etiketi kogulaiusest.

KPNi logo on kohustuslik ja selle läbimõõt peab jääma vahemikku 8 mm kuni 11 mm.

Link tootespetsifikaadile

https://cutt.ly/9H0Dv6L

(1) ELT L 9, 11.1.2019, lk 2.